Dokument ta' ħidma tal-persunal tal-Kummissjoni - Dokument ta'akkumpanjament għall- Kommunikazzjoni mill-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali u lill-Kumitat tar-Reġjuni - It-Tisħiħ tas-Suq Intern tat-TV Ċellulari (Mobile TV) - Sommarju tal-Valutazzjoni ta' l-Impatt {KUMM(2007) 409 finali} {SEG(2007) 980} /* SEK/2007/0981 finali */





[pic] | KUMMISSJONI TAL-KOMUNITAJIET EWROPEJ | Brussel 18.7.2007 SEG(2007) 981 DOKUMENT TA' ĦIDMA TAL-PERSUNAL TAL-KUMMISSJONI Dokument ta'akkumpanjament għall- KOMMUNIKAZZJONI MILL-KUMMISSJONI LILL-PARLAMENT EWROPEW, LILL-KUNSILL, LILL-KUMITAT EKONOMIKU U SOĊJALI U LILL-KUMITAT TAR-REĠJUNI It-Tisħiħ tas-Suq Intern tat-TV Ċellulari ( Mobile TV ) Sommarju tal-Valutazzjoni ta' l-Impatt {KUMM(2007) 409 finali}{SEG(2007) 980} SOMMARJU EŻEKUTTIV 1. INTRODUZZJONI Din il-valutazzjoni ta' l-Impatt tiddeskrivi l-għażliet ikkunsidrati mill-Kummissjoni fit-tħejjija għall-Komunikazzjoni tagħha dwar " It-Tisħiħ tas-Suq Intern tat-TV Ċellulari ". L-għan ewlieni tal-Komunikazzjoni huwa li tagħti sostenn għall-introduzzjoni tas-suq li għadu qed jinħoloq tat-TV ċellulari (M-TV) madwar l-UE. Iż-żmien xieraq tal-Komunikazzjoni ntagħżel sabiex jiżgura li l-kundizzjonijiet meħtieġagħall-adozzjoni b'suċċess tas-servizzi fl-UE jiġu stabbiliti fil-ħin. Il-partijiet interessati ġew ikkonsultati b'mod estensiv. B'mod partikolari, is-servizzi tal-Kummissjoni ffaċilitaw l-istabbiliment ta' grupp kumplessiv ta' l-industrija, il- Kunsill Ewropew tax-Xandir Ċellulari (EMBC) li ġabar flimkien l-atturi ta' l-industrija l-aktar ikkonċernati, inkluż ix-xandara, il-manifatturi, il-fornituri tal-kontenut u l-operaturi tat-telekom. F'Marzu 2007, l-EMBC ħarġet Rakkomandazzjonijiet dwar kwistjonijiet ta' teknoloġija, spektrum u regolatorji. 2. IT-TV ċELLULARI BħALA KWISTJONI TA' L-UE It-TV ċellulari hija teknoloġija ġdida u konverġenti li tiġbor flimkien, b'mod partikolari, żewġ setturi prinċipali ta' l-industrija fl-UE: il-komunikazzjonijiet ċellulari u l-awdjoviżivi. Għandha potenzjal kbir għat-tkabbir u l-impjiegi fl-UE - mhux biss fiż-żewġ setturi ta' l-industrija li huma involuti primarjament, iżda wkoll għal diversi oqsma relatati, bħall-industriji tal-kontenut u tar-reklamar. Il-M-TV mistennija wkoll li ġġib benefiċċji sinifikanti għall-konsumaturi ta' l-UE, għax tiffaċilitalhom l-aċċess għall-programmi tat-TV fi kwalunkwe post u f'kull ħin kif ukoll li jkollhom aċċess għal kontenut awdjoviżiv rikk, varjat u personalizzat. Dan jirriżulta f'modi ġodda fl-użu ta' u l-interazzjoni mal-kontenut awdjoviżiv li jistgħu jagħmlu mit-TV Ċellulari stil ta' ħajja ġdid aktar minn sempliċement pjattaforma teknoloġika ġdida. Madankollu, l-introduzzjoni u l-adozzjoni tas-servizzi ta' l-M-TV fl-UE s'issa mxew bil-mod, u l-Ewropa qed tirriskja li titlef il-vantaġġ kompetittiv fis-servizzi ċellulari kif ukoll opportunità kbira għat-tkabbir u l-innovazzjoni sakemm ma jintlaħaqx livell suffiċjenti ta' koordinazzjoni madwar l-Ewropa. L-element essenzjali għall-adozzjoni wiesgħa ta' dawn is-servizzi innovattivi fl-UE qiegħed fl-istabbiliment tal-kundizzjonijiet xierqa li jiffaċilitaw li l-atturi jiksbu l-benefiċċji tas-Suq Intern ta' l-UE u, b'mod partikolari l-ekonomija fil-kobor li hemm il-ħtieġa għaliha. Għalhekk il-Kummissjoni identifikat il-ħtieġa għal strateġija ta' l-UE fil-qasam ta' l-M-TV li tindirizza l-kwistjonijiet regolatorji prinċipali u li se tikkontribwixxi għat-tfassil ta' l-azzjoni min-naħa ta' l-industrija, l-awtoritajiet nazzjonali u l-partijiet interessati kollha. L-għanijiet tal-Komunikazzjoni u l-Valutazzjoni ta' l-Impatt assoċjata għandhom jiġu studjati fil-kuntest ta' l- inizjattiva i2010 tal-Kummissjoni [1] u tal- qafas regolatorju ta' l-UE għal komunikazzjonijiet elettroniċi . Din il-Komunikazzjoni għalhekk hija essenzjali għall-promozzjoni ta' l-adozzjoni tas-servizzi innovattivi ġodda. 3. IT-TEKONOLOġIJI TAT-TV ċELLULARI Fi kliem ċar, " televiżjoni ċellulari" tirreferi għat-trasmissjoni tal-kontenut awdjoviżiv għal tagħmir ċellulari . Trasmissjoni bħal din jista' jkollha forom differenti, minn TV live għal diferita ( time-shifted ) jew fuq rikjesta ( on-demand ). Minbarra dan, is-servizzi M-TV jistgħu jiġu trasmessi fuq diversi netwerks inkluż il-komunikazzjonijiet ċellulari/mobajl, xandir terrestri, satellita u bbażati fuq l-Internet. Teżisti distinzjoni essenzjali bejn servizz tat-TV ċellulari unicast ("one to one") u xandir ("one to many"). Vidjo on demand jew trasmissjonijiet time-shifted on demand huma eżempji ta' unicasting , filwaqt li l-programmi tradizzjonali tat-TV normalment jiġu mxandra. Unicasting illum huwa komuni ħafna u l-biċċa l-kbira ta' l-operaturi jużaw in-netwerks eżistenti tal-komunikazzjonijiet ċellulari (2.5 jew 3G/UMTS) jew iwasslu l-kontenut tat-TV fuq tagħmir ċellulari. It-TV ċellulari bix-xandir għada fil-bidu tagħha. It-teknoloġija prinċipali wżata fil-proġetti piloti u t-tnedijiet kummerċjali tat-televiżjoni ċellulari terrestri bix-xandir diġitali fl-Ewropa hija: DVB-H (Trasmissjoni Vidjo Diġitali bix-Xandir ( Digital Video Broadcast transmission ) għal terminali li jinżammu fl-Idejn) ibbażata fuq standards DVB-T. Teknolġiji oħra jinkludu T-DMB (Xandir Diġitali Multimedia Terrestri ( Terrestrial Digital Multimedia Broadcasting ), ibbażat fuq standards T-DAB), u MediaFLO ( Media Forward Link Only ). Jeżistu wkoll sistemi Hybrid satellite/terrestrial , bħal DVB-SH li topera fil-meded tas-satellita. Id-DVB-H bħalissa huwa l-aktar standard użat fuq firxa wiesgħa fl-UE bi provi u/jew sejħiet kummerċjali fi 15-il Stat Membru. id-DVB-H huwa l-uniku standard li jiżgura kompatibilità lura ma' DVB-T, l-istandard użat għat-televiżjoni diġitali terrestri fl-UE. 4. L-ISKOP TA' L-APPLIKAZZJONI Il-Komunikazzjoni u l-VI assoċjata jindirizzaw kwistjonijiet li għandhom x'jaqsmu mal-qafas regolatorju għall-eKomunikazzjonijiet, bħal teknoloġija u standards, sistemi ta' awtorizzazzjoni u politika ta' spektrum, jiffokaw fuq it- TV ċellulari terrestri bix-xandir ( broadcast terrestrial mobile TV ) biss. Kwistjonijiet relatati mal-kontenut mhumiex koperti għaliex diġà ġew indirizzati minn serje ta' inizjattivi speċifiċi ta' politika u leġiżlazzjoni fil-kuntest ta' politika awdjoviżiva ta' l-UE. Notevolment, il-proposta għal Direttiva dwar is-Servizz tal-Midja Awdjoviżiva ġdida tapplika ukoll għal kontenut awdjoviżiv imwassal permezz ta' pjattaformi ċellulari. Is-servizzi awdjoviżivi pprovduti fuq netwerks tal-komunikazzjonijiet ċellulari , bħal komunikazzjonijiet ċellulari 3G/UMTS, ukoll imorru lil hinn mill-ambitu ta' l-applikazzjoni tal-Komunikazzjoni u l-VA assoċjata minħabba li l-użu ta' dawn in-netwerks ma jqajjimx kwistjonijiet ta' politika ġodda f'termini ta' teknoloġija, spektrum u sistemi ta' awtorizzazzjoni. 5. IL-QAGħDA TAS-SUQ TA' L-UE Illum, is-suq ta' l-M-TV bix-xandir għadu fil-bidu nett ta' l-iżvilupp u erba' Stati Membri diġà bdew bl-operazzjonijiet kummerċjali: l-Italja, il-Ġermanja, il-Finlandja u r-Renju Unit. Madankollu, qegħdin nesperjenzaw ċertu momentum fl-introduzzjoni tas-servizzi. L-2006 kienet sena ewlenija f'termini ta' proġetti pilota u dikjarazzjonijiet. L-2007 mistennija li ssir is-sena ta' tnedijiet kummerċjali, bi tnedijiet nazzjonali ppjanati fil-Ġermanja, fi Franza u fi Spanja. L-2008 hija data ta' mira għall-industrija għas-servizzi M-TV minħabba avvenimenta fl-isports, bħall-Kampjonat Ewropew tal-Futbol u l-Logħob Olimpiku, li se jkunu ta' prova għal dawn is-servizz ġodda. Tabella 1 – il-qagħda ta' l-M-TV fl-UE-27 It-Teknoloġija | Stati Membri li qegħdin jużaw it-teknoloġija | Provi | Tnedija Kummerċjali | DVB-H | AT, BE, CZ, DE, ES, FR, HU, IE, LT, LU, NL, PT, SE, SI, UK | IT, FI | DMB/DAB-IP | FR , IE, NL, UK | DE, UK | MediaFLO | FR, UK | 5.1. Problemi identifikati Is-servizzi tal-Kummissjoni identifikaw tliet oqsma prinċipali li huma importanti għall-introduzzjoni b'suċċess ta' l-M-TV fl-UE. 1) it-teknoloġija u standards, 2) l-ambjent regolatorju, b'mod partikolari s-sistemi ta' awtorizzazzjoni, u 3) id-disponibbilità ta' spektrum u armonizzazzjoni. Id- dimensjoni tas-Suq Intern hija rilevanti f'kull qasam. 5.1.1. It-Teknoloġija Id-dehra ta' l-UE illum hija karatterizzata bil-preżenza ta' diversi standards ta' trasmissjoni M-TV. Il-problema li qegħdin niffaċċjaw hija l-frammentazzjoni potenzjali li toriġina minn multitudni ta għażliet tekniċi għat-TV ċellulari . Kwistjonijiet simili tqajmu fil-passat dwar l-interoperabilità ta' komunikazzjonijiet ċellulari, televiżjoni interattiva u interoperabilità tat-TV b'Definizzjoni Għolja (HDTV), u ġew indirizzati f'modi differenti, li jvarjaw mill-armonizzazzjoni ta' standards (GSM, UMTS) sal-promozzjoni ta' ftehimiet ma' l-industrija (it-tikketta " HD ready "). Suq Ewropew ifframmentat aktarx li jirriżulta f'telf ta' ekonomiji fil-kobor, adozzjoni tas-servizz aktar bil-mod u tagħmir li jiswa aktar flus. Fil-każ ta' teknoloġiji ġodda bħall-M-TV, għall-adozzjoni u l-iskjerament tiegħu, huwa kruċjali li tintlaħaq massa kritika fi żmien raġonevoli. Teknoloġija – Il-mistoqsija prinċipali li l-VI tindirizza hija: x'għandu jsir biex jiġi żgurat li l-ekonomiji skond il-kobor (Suq Intern) jintlaħqu malajr kemm jista' jkun sabiex l-industrija ta' l-UE u l-konsumaturi jkunu jistgħu jibbenefikaw mill-introduzzjoni tas-servizzi M-TV? 5.1.2. Is-sistemi ta' awtorizzazzjoni Metodi nazzjonali għall-awtorizzazzjoni tas-servizzi M-TV ivarjaw b'mod konsiderevoli. Dan ġie kkonfermat permezz ta' eżerċizzju ta' l-istabbiliment tal-fatti li ġie mniedi mis-servizzi tal-Kummissjoni fl-2006.. F'ħafna mill-istati Membri, l-M-TV hija soġġetta għal sistema ġenerali li tapplika għax-xandir. F'oħrajn, ma hemm l-ebda regola speċifika jew inkella l-qafas regolatorju għal dawn is-servizzi ġodda għadu qed jiġi diskuss. Din is-stwazzjoni tiġġenera livell għoli ta' inċertezza regolatorja u f'xi każijiet vakwu legali li jaffettwa negattivament lill-operaturi ta' l-M-TV. Sistemi ta' liċenzjar għandhom ikunu bis-sens fir-rigward tas-Suq Intern, u l-għan għandu jkun li jistinkaw għal ambjent ekwu li jippermetti lid-diversi atturi jikkompetu f'kundizzjonijiet simili. Hemm il-ħtieġa ta' ċertu livell ta' konsistenza fil-metodi regolatorji madwar l-UE sabiex tiġi kkjarifikata regolazzjoni applikabbli u biex jinħoloq ambjent regolatorju li jinkoraġġixxi l-investiment u l-innovazzjoni. Sistemi ta' awtorizzazzjoni – Il-mistoqsija prinċipali li l-VI tindirizza hija: x'għandu jsir biex jiġi żgurat li s-servizzi M-TV ikunu jistgħu jibbenefikaw minn ambjent regolatorju ta' sostenn madwar l-UE? 5.1.3. L-ispektrum Fattur ewlieni li jinfluwenza l-iskjerament b'suċċess tat-TV ċellulari huwa l-aċċess f'waqtu għall-ispektrum tar-radju . Sfida essenzjali hija li jiġi żgurat li t-tipi ta' riżorsi ta' spektrum tar-radju kif huma mitlubin ikunu disponibbli mingħajr dewmien fir-reġjuni kollha ta' l-UE. Sabiex dan il-għan jintlaħaq, hemm il-ħtieġa għal: 1) l-identifikazzjoni bla dewmien ta' riżorsi kritiċi ta' spektrum; 2) valutazzjoni ta' kwalunkwe ħtieġa ta' armonizzazzjoni, jew koordinazzjoni, fuq livell Ewropew, fost oħrajn biex jiffaċilitaw l-ekonomiji skond il-kobor; 3) l-antiċipa tad-domanda fil-ġejjieni għal dawn ir-riżorsi identifikati ta' spektrum, f'termini kwantitattivi u kwalitattivi, kif ukoll biex dawn jiġu kkomplementati ma' l-evoluzzjoni ta' disponibbiltà ta' spektrum nazzjonali u Ewropew. F'dan l-istadju, ġew identifikati żewġ meded prinċipali ta' spektrum bħala rilevanti għall-M-TV u li jirrikjedu kunsiderazzjoni fil-livell Ewropew . l-hekk imsjeħa medda L u s-spektrum UHF. Fattur kritiku għad-disponibbiltà ta' l-ispektrum UHF huwa s- switch-off tat-trasmissjoni TV analoga terrestri f'din il-parti ta' l-ispektrum. Id-data ta' l-iskadenza għall-2012 għas- switch-off tax-xandir TV analogu terrestri li ġie ffirmat mill-Kunsill u l-Parlament Ewropew, aktarx li jintlaħaq mill-maġġoranza ta' l-Istati Membri. Komunikazzjoni tal-Kummissjoni dwar id-Dividend Diġitali , ippjanata għall-Q4 2007, għandha tistabbilixxi l-istrateġija tal-Kummissjoni għall-użu ta' l-ispektrum li jirriżulta mis- switch-off , u ser tindirizza b'mod partikolari l-Medda UHF. L-ispektrum UHF (470-862 MHz) huwa l-ispektrum ippreferut mill-biċċa l-kbira ta' l-operaturi, minħabba l-karatteristiċi tekniċi tiegħu. Madankollu, l-użu ta' dan l-ispektrum huwa ristrett minħabba diversi politiki nazzjonali dwar id-dividend diġitali u minħabba nuqqas ta' koordinazzoni madwar l-UE. Is-servizzi tal-Kummissjoni talbu lill-Istati Membri biex jidentifikaw medda sekondarja għat-TV ċellulari fi ħdan id-dividend diġitali. Il-Medda-L (1452-1492 MHz) tista' tikkostitwixxi soluzzjoni ta' rimedju f'diversi swieq fejn ma hemm l-ebda medda oħra ta' spektrum disponibbli. L-użu ta' din il-medda bħalissa hija ristretta għal ċerti teknolġiji. Il-Kummissjoni għamlet proposti biex l-użu ta' din il-medda jinfetaħ biex takkomoda firxa usa' ta' teknoloġiji[2]. L-ispektrum – Il-mistoqsija prinċipali li l-VI tindirizza hija: x'għandu jsir biex jiġi żgurat li spektrum adegwat għall-M-TV ikun disponibbli madwar l-UE? 6. L-GħAżLIET TA' POLITIKA Fir-rigward ta' kull wieħed mit-tliet oqsma prinċipali ta' politika li ġew identifikati (teknoloġija, sistemi ta' awtorizzazzjoni u spektrum) il-VI tidentifika u tivvaluta tliet għażliet ta' politika prinċipali, kif huma mqassra fit-tabella hawn taħt. Tabella 2 : L-għażliet ta' politika Kwistjoni/Qasam ta' politika | Teknoloġija | Sistemi ta' awtorizzazzjoni | Spektrum | Għażliet ta’ Politika | Għażla Politika 1 | Li standard wieħed ikun mandatorju madwar l-UE | Awtorizzazzjoni waħda madwar l-UE | Allokazzjoni Armonizzata madwar l-UE | Għażla Politika 2 | L-inkoraġġiment ta ftehim ma' l-Industrija dwar standard komuni, bi standard komuni li jkun mandatorju fl-assenza ta' ftehim | Qafas li ma jorbotx | Miżuri ta' "Soft law" | Għażla Politika 3 | Manteniment tas-sitwazzjoni preżenti | Ma jsir xejn (i.e. ma tittieħed l-ebda azzjoni) | Ma jsir xejn (i.e. ma tittieħed l-ebda azzjoni) | 7. KONKLUżJONIJIET Il-konklużjonijiet prinċipali li joħorġu minn valutazzjoni ddettaljata ta' kull għażla huma mqassra hawn taħt. It-Teknoloġija Bħala risposta għall-isfida ppreżentata mit-teknoloġija, standard komuni madwar l-UE jkollu vantaġġi f'dak li huma ekonomiji skond il-kobor, adozzjoni veloċi ta' l-M-TV, terminali orħos u l-kompetittività ta' l-UE. Biex jintlaħaq dan il-għan, ftehim dwar l-industrija fir-rigward ta' standard komuni, appoġġjat bil-possibilità ta' azzjoni leġiżlattiva li standard isir mandatorju ( Għażla 2) jidher li jkun aktar proporzjonat li tittieħed deċiżjoni amministrattiva issa dwar standard speċifiku ( Għażla 1 ). Proċess li jinvolvi l-industrija jadatta b'mod aħjar għall-bidla teknoloġika u x'aktarx li jnaqqas mill-"ispejjeż ta' migrazzjoni" – i.e. l-ispiża għall-atturi fl-industrija li diġà investew fi standards differenti jew f'multi-standard. Barra minn hekk, inaqqas il-piżijiet amministrattivi għall-awtoritajiet ta' l-UE u dawk nazzjonali. Dan jista' jiġi akkumpanjat b'azzjonijiet ta' appoġġ u ta' reklamar mill-Kummissjoni u b'elementi ta' koregolazzjoni jekk meħtieġa, bħall-publikazzjoni ta' standard fl-Elenku ta' Standards. Il-Kummissjoni għandha tissorvelja regolarment il-progress li jkun sar mill-industrija f'dan ir-rigward u tivvaluta jekk il-progress li sar għal standrad komuni hux sodisfaċenti. Is-sistemi ta' awtorizzazzjoni Fir-rigward tas- sistemi ta' awtorizzazzjoni , awtorizzazzjoni pan-Ewropea għall-M-TV ( Għażla 1), teoretikament tkun l-aħjar għażla biex jiġi żgurat ambjent ekwu madwar l-UE. Madankollu, bħalissa ma hemm l-ebda mekkaniżmu legali li jista' jistabbilixxi sistema ta' awtorizzazjoni pan-Ewropea. Il-proposti tal-Kummissjoni ppubblikati għal konsultazzjoni fil-kuntest tar-Reviżjoni kurrenti tal-qafas regolatorju ta' l-eKomunikazzjonijiet kienu jinkludu, inter alia , dispożizzjonijiet għall-awtorizzazzjoni tas-servizzi fil-livell ta' l-UE. Madankollu, jekk jiġu approvati, proposti bħal dawn jidħlu fis-seħħ tard wisq biex jiġu applikabbli għall-M-TV. Bħalissa, tidher li l- Għażla 2 li permezz tagħha l-Kummissjoni tistabbilixxi, permezz ta' " soft law ", miżuri li ma jorbtux, qafas legali għall-awtorizzazjoni tas-servizzi ta' l-M-TV ikun il-mezz l-aktar adegwat għall-ksib ta' ambjent ekwu u ta' ċertezza legali għas-servizzi ta' l-M-TV fl-Ewropa. L-Ispektrum Metodu armonizzat madwar l-UE għall- identifikazzjoni u l-allokazzjoni ta' meded ta' spektrum għall-M-TV ( Għażla 1 ) ikollu l-vantaġġ li jipprovdi ċerteżża fl-UE kollha fir-rigward ta' disponibbilità ta' spektrum għal dawn is-servizzi u għalhekk toffri l-potenzjal għall-isfruttament f'suq kbir mill-bidu nett. Dan imbagħad isaħħaħ il-każ tan-negozzju għall-M-TV peress li l-ispektrum huwa fattur kruċjali. Fejn hemm il-possibilità ta' l-armonizzazzjoni, azzjoni fil-livell UE tidher li hija l-aħjar soluzzjoni, kif ġiet ikkunsidrata fil-każ tal-medda-L. Fejn l-armonizzazzjoni ma tkunx possibbli, għall-inqas matul il-fażi inizjali, kif inhu fil-każ tal-medda UHF, imbagħad jintużaw miżuri " soft law " ( Għażla 2 ), sabiex jinkoraġġixxu l-Istati Membri jieħdu azzjoni b'mod koordinat, jekk u meta jinfetħu l-possibilitajiet fil-medda UHF. It-taħlita ta' l-Għażliet 1 u 2 , skond il-meded ta' l-ispektrum, għalhekk tidher li hija l-aħjar mod kif jinkiseb l-għan li jiġi żgurat disponnibbiltà ta' spektrum adegwat madwar l-Ewropa għas-servizzi ta' l-M-TV. F'kull każ, il-mira kienet li jinsab metodu ta' l-anqas piż għall-ksib ta' l-għanijiet mixtieqa. [1] i2010 / KUMM(2005) 229(http://ec.europa.eu/information_society/eeurope/i2010/docs/communications/com_229_i2010_310505_fv_en.pdf). [2] Radio Spectrum Committee (2006): Mandat tal-Kummissjoni dwar il-medda L(http://ec.europa.eu/information_society/policy/radio_spectrum/docs/current/mandates/EC%20Mandate%20to%20CEPT%20on%20L_Band%20Oct%202006.pdf).